د رسالت دسپکاوي قانون کښې اصلاحات، څه بدلون به اوشی او که نه؟
اداريه کې ليکل شوي چې دمذهب اؤ رسالت دسپکاوي دقانون په ترڅ کې دکيدونکو ناانصافو دمخنيوي په لوري لمړى قدم دا دى چې ددغه قانون لاندې دلگول کيدونکو بې ځايه تورونو مخنيوى يقيني کړل شي
د رسالت دسپکاوي قانون کښې اصلاحات ؟ دپاکستان دانگريزي ژبې ديوې ورځپاڼې ډان په اداريه کې وئيل شوي دا يو افسوسناک حقيقت دى چې په دغه هيواد کې دمذهب په نوم جوړ کړل شوي هاغه قوانين چې په ډاگه په استحصال اډاڼه لري ، خو بيا هم په دغو قوانينو نظرثاني يا دهغې بدلول ډير گران کار دى. ورځپاڼه ليکي جنرال ضياء الحق چې ددغه رقم قوانينو خالق ؤ، دهغه دمرگ د٢٥ؤ کالو تيريدو باوجود هم دامريت په دغه تورتم دور کې په پاکستان تپل شوي ټول قوانين هم هاغه رقم لاگو دي. دورځپاڼې په وينا دا رښتيا ده چې دوخت تيريدو سره سره دقانون دکتابونو تر حده ددغسې قوانينو دمنسوخولو په خاطر څه ناڅه دذکر وړ کاميابۍ ترلاسه شوي دي ، لکه حدود ارډيننس مجريه ١٩٧٩ کې په زوره دزنا شق اؤ هغه دوباره دپاکستان په تعزيراتو کې شاملول دي، خو بيا هم تر دې مهاله گڼ چيلنجونه موجود دي په کومو قوانينو چې سخت تحفظات ښودل کيږي ، په هغې کې يو دمذهب اؤ رسالت يا دتعزيرات پاکستان د٢٩٥ شق- سي هم شامل دى چې دا دقانون يو استحصالي شکل دى. دادارې له مخې اسلامي نظرياتي کونسل دشورو په ورځ هاغه وخت يو کوټلى پيغام ورکړى ؤ ، کله چې يې ديو قرارداد دمسودې منظوري ورکړه. په دغه مسوده کې د نورو وړانديزونو ترڅنگ دمذهب اؤ رسالت دسپکاوي په دروغه دالزام لگونکي تن دپاره هم دمرگ دسزا وړانديز شوى دى. ورځپاڼه ليکي په حقيقت کې دا مهال دمذهب اؤ رسالت دسپکاوي دبې ځايه تورونو دمخنيوي په خاطر دغه تجويز ځکه هم زيات ارزښت لري چې دا وړانديز ديو داسې کونسل له لوري مخې ته راغلى چې غړو کې يې پخپله لويې علماء کرام شامل دي. له دې وړاندې چې به کله په دغه قانون کې دبدلون ضرورت ته اړتيا وليدل شوه ، نو د ښي لاس سخت دريځو دسخت مزاحمت دخطرو، سړکونو ته دهغوي دراوتلو ، داړي گړي اؤ دتشدد نه دډک احتجاج له ويرې به په دغه قانون دپارليمان لخوا دنظرثانۍ تصور هم نۀ شو کيدى. ورځپاڼه ليکي دا هم يو حقيقت دى چې زياتره مهال دکم فهمۍ يا په ځمکو دقبضو دمعاملو ترسره کولو يا داقليتي ډلو دپه نخښه کولو په خاطر گڼو مثالونو کې دمذهب اؤ رسالت تورونه په غلطه توگه لگول شوي وؤ. په تکنيکي ډول دا قانون دټولو مذهبونو دسپکاوي دمخنيوي په خاطر دى ، خو اکثره مهال يواځې داکثريت په لمسه حرکت کې راځي اؤ هغه هم زياتره دبې ځايه تورونو په شکل کې. دډان له مخې ددې يو مثال سن ١٩٩٠ کې دسلامت مسيح په ضد جوړه کړل شوې دمذهب دسپکاوي مقدمه وه، په لمړي ډول په هغه ديو جومات په ديوال دگستاخانه جملو ليکلو تور لگول شوى ؤ ، خو وروستو هغه دلاهور ايالتي محکمې له دې امله لرې کړى ؤ چې سلامت مسيح بيخي په ليکلو، لوستلو پوهيدو هم نه. دورځپاڼې په وينا موجوده قانون په هاغه مقام چرته چې دمذهب اؤ رسالت دسپکاوي کوم الزام رامينځته شي هلته راټوليدونکو پاريدلو خلکو ته هم داخلاق په نوم تحفظ ورکوي. اداريه کې ليکل شوي چې دمذهب اؤ رسالت دسپکاوي دقانون په ترڅ کې دکيدونکو ناانصافو دمخنيوي په لوري لمړى قدم دا دى چې دخپلو ناوړو مقصدونو ترلاسه کولو په خاطر بايد ددغه قانون لاندې دلگول کيدونکو بې ځايه تورونو مخنيوى يقيني کړل شي.